Mâr Adriatic
Il mâr Adriatic (par talian Mare Adriatico, par albanês Deti Adriatik, par bosniac e cravuat Jadransko more, par serp Jadransko more o JaдpaHcko Mope, par sloven Jadransko morje), al è une articolazion dal Mâr Mediterani logade jenfri la penisule taliane e la penisule balcaniche. Tal periodi dal domini de Republiche di Vignesie al jere clamât Golf di Vignesie.
Tabele dai contignûts
Morfologjie[cambie | modifiche il codiç]
L'Adriatic al è lunc cirche 800 km e al à mediamentri 150 km di largjece, cuntune superficie di 132.000 km2.
La profonditât massime e rive a 1.222 metris, al larc di Bari, mentri te zone setentrionâl nol supere i 300 metris di profonditât.
I principâi corsis di aghe che si butin tal Adriatic a son il Po, l'Adis, la Plâf, il Lusinç, il Tiliment al Nord; la Narente, l'Aterno-Pescjare, il Sangro tal centri Italie.
Golfs[cambie | modifiche il codiç]
I golfs plui grancj a son il Golf di Vignesie, il Golf dal Cuarnâr e il Golf di Manfredonie. A sô volte, il Golf di Vignesie al comprent ancje il Golf di Triest, la Marine Venete, la Marine di Grau e la Marine di Maran.
Puarts[cambie | modifiche il codiç]
Diviersis a son lis citâts che a son bagnadis dal Adriatic: te bande setentrionâl i principâi puarts a son Vignesie, Triest e Cjaudistrie.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn